Johann Wolfgang von Goethe

**Johann Wolfgang von Goethe** (* 28. awgusta 1749 w Frankobrodźe nad Mohanom jako *Johann Wolfgang Goethe*; † 22. měrca 1832 we Weimarje) bě jedyn z najwuznamnišich reprezentantow němskorěčneje lyriki.

Pochadźejo z nahladneje byrgarskeje swójby dósta Goethe hižo w młodych lětach wuběrne wukubłanje přez domjacych wučerjow a studowaše potom w Lipsku a Straßburgu prawnistwo. Po studiju skutkowaše jako prawiznik w Frankobrodźe a Wetzlaru, při čimž wužiwaše wólny čas za basnistwo. Z dramu *Götz von Berlichingen* docpě zažny wuspěch a připóznaće w literarnym swěće.

Jako šěsćadwacećilětny bu přeprošeny na Weimarski dwór, hdźež nadeńdźe swoju nowu domiznu. Jako přećel a minister wójwody Carla Augusta zastawaše tam politiske a administratiwne zastojnstwa a bě přez běrtlk lětstotka nawoda dwórskeho dźiwadła.

Goethowa twórba wobjima lyriku, dramy, epiku, awtobiografiske, literarnoteoretiske kaž tež přirodowědne spisy. Tohodla płaći jako jedyn z „uniwersalnych ženijow“ tuteje doby kaž tež jako pućrubar a najwažniši zastupjer periody „Sturm und Drang“. Hromadźe z Schillerom, Herderom a Wielandom wuwiwaše tak mjenowanu Weimarsku klasiku. Jeho monumentalny *Faust* płaći hač do dźensnišeho jako najwuznamniša twórba němskorěčneje literatury, Goethe sam jako němski narodny basnik.

Po nim pomjenowane su mjez druhim Goethowe instituty, kiž šěrja němsku rěč a kulturu we wukraju, Goethowy narodny muzej we Weimarje a Johanna Wolfganga Goethowa uniwersita w ródnym Frankobrodźe kaž tež mnoholičbne šule, dróhi, myta a towarstwa w cyłym němskorěčnym rumje.

## Wubrane twórby
**Dramy:**
* *Die Laune des Verliebten* (lubosćinska hra), spisana 1768, čišćana 1806
* *Die Mitschuldigen* (wjeselohra), zahajena 1769, čišćana 1787
* *Götz von Berlichingen mit der eisernen Hand* (činohra), 1773
* *Ein Fastnachtsspiel vom Pater Brey,* 1774
* *Jahrmarktsfest zu Plundersweilern* (farsa), 1774
* *Hanswursts Hochzeit* (farsa), 1775
* *Götter, Helden und Wieland* (farsa), 1774
* *Clavigo* (tragedija), 1774
* *Egmont* (tragedija), zahajena 1775, čišćana 1788.
* *Erwin und Elmire* (činohra ze spěwanjom), 1775
* *Die Geschwister*. Ein Schauspiel in einem Akt, 1776.
* *Stella*. Ein Schauspiel für Liebende, 1776.
* *Der Triumph der Empfindsamkeit. Eine dramatische Grille,* spisane 1777
* *Proserpina* (monodram), 1778/1779
* *Iphigenie auf Tauris* (drama), prozaiska wersija 1779, čišćana 1787.
* *Torquato Tasso* (drama), wot 1780, čišćana 1790.
* *Faust. Ein Fragment,* 1790
* *Der Groß-Cophta* (wjeselohra), 1792.
* *Der Bürgergeneral* (wjeselohra), 1793
* *Faust. Eine Tragödie.* Wot 1797, čišćana pod tutym titlom hakle 1808.
* *Mahomet der Prophet,* přełožk tragedije Voltaira, 1802.
* *Die natürliche Tochter* (tragedija), 1803.
* *Pandora*. Ein Festspiel, nastata 1807/08, čišćana 1817.
* *Faust. Der Tragödie zweiter Teil,* 1832 (postum).

**Romany a nowele:**
* *Die Leiden des jungen Werthers* (listowy roman), 1774, druha wersija 1787
* *Wilhelm Meisters theatralische Sendung* („Urmeister“, roman), wot 1776, čišćany hakle 1911
* *Unterhaltungen deutscher Ausgewanderten,* 1795
* *Wilhelm Meisters Lehrjahre,* 1795/96
* *Novelle,* wot 1797
* *Wilhelm Meisters Wanderjahre* (roman), wot 1807, čišćany 1821, rozšěrjena wersija 1829
* *Die Wahlverwandtschaften,* 1809

**Wjeršowe eposy:**
* *Reineke Fuchs* (zwěrjacy epos), 1794
* *Hermann und Dorothea,* 1798
* *Achilleis* (fragment), 1799.

**Basnje:**
* 1771: *Mailied*
* 1771: *Heidenröslein*
* 1772: *Wandrers Sturmlied*
* 1774: *Prometheus*
* 1774: *Ganymed*
* 1774: *Der König in Thule* (zažna wersija: *Der König von Thule*)
* 1774/1775: *Vor Gericht*
* 1775: *Willkommen und Abschied* (druha wersija 1789)
* 1776: *Warum gabst du uns die tiefen Blicke*
* 1776: *Rastlose Liebe*
* 1777: *An den Mond*
* 1780: *Wandrers Nachtlied*
* 1780: *(Wandrers Nachtlied) Ein Gleiches (Über allen Gipfeln)*
* 1782: *Der Erlkönig* (balada)
* 1797: *Der Zauberlehrling* a *Der Schatzgräber* (baladźe)
* 1797: *Die Braut von Korinth* a *Der Gott und die Bajadere* (baladźe)
* 1798: *Die Metamorphose der Pflanzen*
* 1799: *Die erste Walpurgisnacht* (balada)
* 1813: *Der Totentanz*

* 1823: *(Marienbader) Elegie*
* 1829: *Vermächtnis*

**Basnjowe cyklusy:**
* *Römische Elegien,* 1788–1790
* *Venezianische Epigramme,* 1790
* *Xenien* (epigramy, hromadźe ze Schillerom), wozjewjene 1796
* *Sonette*, 1807/08
* *West-östlicher Divan,* wudaty 1819, rozšěrjeny 1827
* *Trilogie der Leidenschaft,* wudata 1827.
* *Chinesisch-deutsche Tages- und Jahreszeiten,* wudate 1830.

**Přełožki:**
* *Diderots Versuch über die Malerei.* Přełožene a komentowane wot Goetha, wudate 1799.
* *Leben des Benvenuto Cellini, florentinischen Goldschmieds und Bildhauers, von ihm selbst geschrieben.* Přełožene a wudate wot Goetha, wozjewjene 1803.
* *Rameaus Neffe Ein Dialog von Diderot.* Z manuskripta přełožene a komentowane wot Goetha, wudate 1805.

**Estetiske spisy:**
* *Über den Dilettantismus* (fragment, hromadźe ze Schillerom), 1799
* *Über Kunst und Altertum* (6 zwjazkow, hromadźe z Johannom Heinrichom Meyerom), 1816–1832

**Přirodowědne spisy:**
* *Über den Granit,* 1784
* *Über den Zwischenkiefer der Menschen und der Tiere*, 1786.
* *Beiträge zur Optik* (pojednanja, 2 zwjazkaj), 1791/92
* *Zur Farbenlehre* (wědomostne pojednanje), 1810

**Awtobiografiska proza:**
* *Aus meinem Leben. Dichtung und Wahrheit* (awtobiografiske basnistwo, 4 zwjazki), 1811–1833
* *Italienische Reise,* 1816/17
* *Kampagne in Frankreich* (rozprawa), 1822

## Wotkazy

* Goethowe teksty na zeno.org
* Teksty w projekće Gutenberg
* Goethezeitportal – wobšěrny portal wo Goethowej dobje